OpenLLM-France/wikimedia huggingface dataset:
# Jason Bourne (filma)

Jason Bourne, 2016ko Paul Greengrass estatubatuar zinema zuzendariak zuzendutako ekintza eta thriller film bat da. Tommy Lee Jones, Alicia Vikander, Julia Stiles, Vincent Cassel, Riz Ahmed, Ato Essandoh eta Scott Shepherd aktoreek antzeztu zuten.
Robert Ludlum estatubatuar idazlearen eleberrietan oinarritutako Bourne film multzoko filma da, gainontzekoak honakoak dira: The Bourne Identity (2002), The Bourne Supremacy (2004) eta The Bourne Ultimatum (2007) eta The Bourne Legacy (2012).

## Argumentua

Oharra: Atal honek istorio osoa edo amaiera argitzen du.
Jason Bournek (Matt Damon) oroimena berreskuratu du, baina horrek CIAko elite indarretako agente hilgarrienak dena dakiela ez du esan nahi. Bournek itzalpetik jardun zuen azken alditik 12 urte igaro dira, baina oraindik erantzuteke dauden galdera asko dauzka. Mundu bortitz baten erdian, kririaldi ekonomikoa eta zibernetika gerraz astindua, Jason Bourne ustekabean berragertu eta iraganetik Nicky Parsons (Julia Stiles) berebiziko informazioarekin azalduko da. Leku ilun eta torturatu batetik, Bournek bere iraganari buruzko erantzunen bilaketari ekingo dio.

## Aktoreak

* Matt Damon: Jason Bourne
* Tommy Lee Jones: Robert Dewey
* Alicia Vikander: Heather Lee
* Vincent Cassel: The Asset
* Julia Stiles: Nicky Parsons
* Riz Ahmed: Aaron Kalloor
* Ato Essandoh: Craig Jeffers
* Scott Shepherd: Edwin Russell
* Bill Camp: Malcolm Smith
* Vinzenz Kiefer: Christian Dassault
* Gregg Henry: Richard Webb
* Stephen Kunken: Baumen

## Kanpo estekak

* Webgune ofiziala (Ingelesez)
* IMDBko fitxa irakurgai (Ingelesez)
* Datuak: Q19481099
* Multimedia: Jason Bourne / Q19481099
# Ipatiev Etxea

Ipatiev Etxea (errusieraz: Дом Ипатьева) Errusiako Jekaterinburg hirian zegoen eraikina zen. Etxea Nikolai Ipatiev bertako merkatariarena zen. Baina etxearen ospea gertaera odoltsu batzuen ondorioa da. 1918ko uztailaren 17an, bertan, Errusiar Iraultzaren urte bete pasa ondoren, atxilotuta zegoen Errusiako tsarraren familia eta tsar bera erailak izan ziren. Etxea, nahiz eta Monumentu Nazionala izan, Iraultzaren 60. urtemuga ospatzeko, suntsituta izan zen, 1977an, Sobietar Batasuneko Alderdi Komunistaren Politburoren aginduz. 2000tik 2003ra etxea zegoen tokian eliza ortodoxo bat altxatu zen, Odolaren gaineko eliza. Kasualki, Romanov dinastiak Kostromako Ipatiev monasterioan tronua eskuratu zuen.

## Ezaugarriak

Etxea 1880. hamarkadan altxatu zen. Lehenengo jabea I.I. Redikortsev funtzionarioa izan zen. Bi solairuko harrizko etxetzarra zen, hiriko leku ederrenetariko batean. 1898an, Redikortsevek I. G. Sharaviev aberatsari saldu zion. 1908an Nikolai Nikolaevich Ipatiev ingeniariak erosi zuen. Etxea Romanov familiaren espetxea bihurtu zenean bi hesiekin babestu zen, batez ere kaletik barrualdea ez ikusteko.

## Hildakoak

Etxean Nikolas II.a Errusiakoa, tsarra, Alexandra Feodorovna emaztea, haien bost seme-alaba (Olga, Maria, Anastasia, Aleksei eta Tatiana) eta lau zerbitzari, tartean familiaren medikua. Hiltzaileak hauek izan ziren: Yakov Yurovsky, G. P. Nikulin, M. A. Medvedev (Kudrin), Peter Ermakov, S. P. Vaganov, A. G. Kabanov, P. S. Medvedev, V. N. Netrebin eta Y. M. Tselms. Hiru letoniar ere zeuden taldean baina haiek ekintzan ez zuten parte hartu nahi izan. Hilketa etxearen soto batean burutu zen; dirudienez familiari beste leku seguruago eraman baino lehen argazkia egin behar zitzaion eta orduan hilaraztea burutu zen.

## Iruditegia

* Yakov Yurovsky eta Grigori Nikulin-en gela; haiek izan ziren familia hil zutenak.
* Printsen gela hilketak gertatu ondoren.
* Tsarren, tsarinaren eta seme nagusiaren gela.
* Sotoaren irudia; hormako zuloak balak aurkitzeko egin ziren.
* Etxeko pasilua.

## Erreferentziak

* ↑ Encyclopædia Britannica, 13. liburuki, 70 or., Macropaedia 1983
* ↑ https://magazines.gorky.media/ural/2003/8/konecz-poslednego-svidetelya.html

## Ikus, gainera

* Romanov familiaren hilketa

## Kanpo estekak

* (Ingelesez):Ipatiev Etxeari buruzko webgunea.
* Datuak: Q1381934
* Multimedia: Ipatiev’s Mansion / Q1381934
# Iparrorratzaren eskola

Feng Shui-n, iparrorratzaren eskolak Ba Zhai sistema, edo 8 jauregiak, eta Xuan Kong sistema, Izar Hegalariengatik ezagunagoa dena, hartzen ditu. Luopan edo Txinako iparrorratza magnetikoaren erabileran oinarritzen da, Feng Shui iparrorratza bezala ere ezaguna.

## Ba Zhai-a

Ba Zhai-a kontzeptu honetan oinarritzen da: zortzi norabideetako bakoitzak Qi berezi bat du, jendearengan efektu espezifikoak dituena, eraikinak norabideei begira nola orientatzen diren kontuan hartuta. Sistema honen arabera, orientazioa da garrantzitsuena. Eraikinak eta pertsonak zortzi trigrametako batekoak dira, eraikinaren norabidearen edo pertsonaren jaiotegunaren arabera. Eraikinaren, norabideen eta pertsonen arteko harremana zehazten da. Lau norabide egokiak eta lau norabide desegoki daude bai eraikinarako bai pertsonentzat, beraz, eraikin bakoitzeko gela batzuek energia ona dute eta beste batzuek energia txarra dute eraikinaren edo gelaren forma edozein dela ere.

## Xuan Kong-a

Xuan Kong-a sistema osotzat hartzen da, denbora eta norabidea baita ingurua, barne diseinua, formak eta pertsonak barne hartzen dituelako. Izar hegalariek iparrorratzaren irakurketa zehatza, eraikinaren eraikuntza data zehatza eta inguruaren identifikazio zuzena behar ditu. Gainera, barrualdea kontuan hartu behar da: etxearen forma, itxura eta estilo orokorra, solairu bakoitzaren planoa korridoreak barne, sarrera, eskailerak, sukaldearen kokapena, logelak, etab. Metodoak "izar" bakoitzaren eraginak kalkulatzen ditu, naturaren kalitate energetikoak direnak. Izar hauek biztanleei eragiten dieten eragin ikusgaiak eta ikusezinak erakusten dituzte.
Denbora eta norabidearen konbinazioak energia-eremu bat sortzen du eraikin batean. Norabidea konstantea den bitartean, denbora-faktorea hilero eta urtero aldatzen da, hiru aroetako bederatzi zikloekiko. Gainera, izarren ezaugarriak aldatzen dira denboraren zikloekin. Ziklo bateko izar onuragarria beste ziklo batean desegokia izan daiteke. Bost elementuak Xuan Kong-en oinarria dira eta egoera desegokiak konpontzeko giltza. Kalkuluak oinarrizkoak dira energia-balantzea lortzeko. Dudarik gabe, eskola hau Feng Shui-ren mailarik aurreratuena eta eraginkorrena da eta bere ezagutzak, forma-eskolarekin (paisaia-eskola izenez ere ezagutzen dena) elkartuta, emaitza bikainak ematen ditu.

## Erreferentziak

* ↑ Catherine Polet. The Feng Shui Concept. El Concepto Feng Shui, 2008.

## Kanpo estekak

* Datuak: Q5839310
# Ipatinga

Ipatinga Brasilgo udalerri bat da, Minas Gerais estatuan kokatua. 227.731 biztanle ditu 164,884 km²ko eremuan.

## Ikus, gainera

* Minas Gerais

## Kanpo estekak

* Datuak: Q318314
* Multimedia: Ipatinga / Q318314
# Ipaumirim

Ipaumirim Brasilgo udalerri bat da, Ceará estatuan kokatua. 12.083 biztanle ditu 275,159 km²ko eremuan.

## Ikus, gainera

* Ceará

## Kanpo estekak

* Datuak: Q1807006
* Multimedia: Ipaumirim / Q1807006
# Ipaussu

Ipaussu Brasilgo udalerri bat da, São Pauloko estatuan kokatua. 15.069 biztanle ditu 209,554 km²ko eremuan.

## Ikus, gainera

* São Pauloko estatua

## Kanpo estekak

* Datuak: Q1648200
* Multimedia: Ipaussu / Q1648200
# Ipava (Illinois)

Ipava Illinoiseko herri bat da. Fulton konderrian kokatua dago. 2010ean 470 biztanle zituen, 0,69 kilometro koadrotan banatuta.

## Ikus, gainera

* Fulton konderria

## Kanpo estekak

* Datuak: Q2462386
# Ipatele

Ipatele Errumaniako udalerri bat da, Iași konderrian. 1.463 biztanle ditu, 46,72 kilometro koadroko azaleran banatuta.

## Herriak

Udalerrian honako herriak daude:
Ipatele $^{(en)}$ Alexești $^{(en)}$ Bâcu $^{(en)}$ Cuza Vodă $^{(en)}$

## Erreferentziak

* ↑ (Errumanieraz) Rezultate | Recensamant 2011. (Noiz kontsultatua: 2019-10-19).

## Kanpo estekak

* Datuak: Q5113946
# Ipecaetá

Ipecaetá Brasilgo udalerri bat da, Bahiako estatuan kokatua. 13.709 biztanle ditu 369,889 km²ko eremuan.

## Ikus, gainera

* Bahiako estatua

## Kanpo estekak

* Datuak: Q605861
* Multimedia: Ipecaetá / Q605861
# Iperburu

Iperburu edota Iparburu Nafarroako Irurita herriko auzo bat da, Baztan udalerri eta haranean. San Salbador elizaren atzealdean dago.

## Kanpo estekak

* Datuak: Q97207666
# Joana Mocarzel

Joana Santos Maia Vinagre Mocarzel (São Paulo, 1999ko uztailaren 12a) brasildar aktorea da.

## Bizitza

Evaldo Mocarzel zinema zuzendariaren eta Letícia Mocarzel ekoizlearen alaba da. Downen sindromea du. 2005ean, haren aitak Do Luto a Luta dokumentala zuzendu zuen, non Joanak parte hartu zuen.
Hurrengo urtean Clararen papera lortu zuen Páginas da Vida telenobelan. Telesailaren arabera, Clara Nandaren (Fernanda Vasconcellos) alaba zen, eta ama hil zitzaionean, Helena medikuak (Regina Duarte) adoptatu zuen. Amonaren aurreiritziei aurre egin zien, baina aitonak (Marcos Caruso) eta amaren mamuak babestu zuten.
2007an, Joana Mocarzelek omenaldia jaso zuen Brasilgo Senatu Federalean, Downen Sindromearen Nazioarteko Egunean. Aprendendo com as diferenças kanpainian parte hartu zuen. Urte berean 100 brasildar eragingarrienen zerrendan ere sartu zuten.
Turma da Clarinha panpinen sorrera inspiratu du.
Gaur egun São Paulon bizi da eta aktore lanetan jarraitzen du.

## Filmografia

| Urtea | Izenburua | Pertsonaia | Oharrak |
| 2005 | Do Luto a Luta | | Dokumentala |
| 2005 | América | | Atal batean |
| 2006 | Páginas da Vida | Clara Toledo Flores/Clara Camargo Varella (Clarinha) | 102 ataletan |
| 2006 | Contacto | bere burua | |
| 2008 | Episódio Especial | bere burua | Atal batean |
| 2016 | Elisa e Joana | Joana | Film laburra |

## Sariak

* 2007: Contigo! saria (haur-aktore onenaren kategorian)
* 2007: Extra de Televisão saria (haur-aktore onenaren kategorian)
* 2007: TV SIC katearen Urrezko Globoa

## Erreferentziak

* ↑ (Portugesez) «Portadora de síndrome de Down será estrela de Páginas da Vida» seid.pi.gov.br 2006-06-21 (Noiz kontsultatua: 2006-06-21).
* ↑ (Portugesez) Campos Mello, Marina. «"Páginas" e "Do Luto à Luta" abordam a síndrome de Down de forma semelhante, diz diretor do filme; leia entrevista» UOL 2006-10-06 (Noiz kontsultatua: 2024-10-03).
* 1 2 3 4 (Portugesez) Milena, Thais. «Saiba o que aconteceu com a atriz que fez Clara em Páginas da Vida» TV História 2022-05-18 (Noiz kontsultatua: 2024-10-03).
* ↑ (Portugesez) Carvalho, Marcelle. «Joana Mocarzel é homenageada no Dia da Síndrome de Down» O Globo 2007-03-21 (Noiz kontsultatua: 2024-10-03).
* ↑ (Portugesez) «9º Prêmio de TV Contigo!» contigo.abril.com.br jatorrizkotik artxibatua (artxibatze data: 2012-10-21) (Noiz kontsultatua: 2024-10-03).
* ↑ (Portugesez) «Giovanna Antonelli exibe decote em noite de premiação» Terra 2007-01-16 (Noiz kontsultatua: 2024-10-03).
* ↑ (Portugesez) «Prêmio Extra de Televisão reúne celebridades e leitores em noite de brilho e muita emoção» O Globo 2007-01-16 (Noiz kontsultatua: 2024-10-03).

## Kanpo estekak

* Datuak: Q10307012
# Joana Nafarroakoa

Joana Nafarroakoa pertsona hauen izena izan daiteke:
* Joana Xanpainakoa (1271-1305), Nafarroako erregina, Henrike I.aren alaba eta Filipe I.aren emaztea zena.
* Joana Frantziakoa (1311-1349), Nafarroako erregina, Luis I.aren alaba zena.
* Joana Nafarroakoa(en) (1338-1387), Nafarroako infanta, Joana II.aren alaba.
* Joana Nafarroakoa (1339-1403), Nafarroako infanta, Joana II.aren alaba.
* Joana Evreuxkoa (1370-1437), Ingalaterrako erregina ezkontidea, Karlos II.aren alaba.
* Joana Evreuxkoa (1382-1413), Nafarroako infanta, Karlos III.aren alaba.
* Joana Labritekoa (1528-1572), Nafarroako erregina, Henrike II.aren alaba zena.
# Joana Idiart Davant

Joana Idiart Davant, sortzez Joana Davant, (Amendüzen (Naharroa Beherea), 1932ko azaroan) Ipar Euskal Herriko kultur eragilea eta euskaltzalea da.

## Bibografia

Joana Idiart Davant Amendüzen sortua da, 1932ko azaroan, 8 haurrideko familia batean. Herriko eskolan ibilia da 14 urte arte, eta, ondotik, Donapaleuko centre ménager delakoan hiru urtez ibili zen. Gerra garaian alemanen presentzia Euskal Herrian ezagutu zuen. 1951tik 1958ra Parisera joan zen ondoren eta, han, Parisko Euskal Etxearen sorreran eta bilakaeran parte hartu zuen. Euskal Herrira itzulita, Euskaldun Gazteria elkarteko koordinatzaile eta Gazte aldizkariaren zuzentzaile gisa lan egin zuen. Beste aktibitateen ildoa emazteen arteko elkartasunaren eta abortatzeko eskubidearen aldeko lana izan zen. Emazteek Diote kooperatibaren eta Hazparneko Ezkia Ikastolaren sorreran parte hartu zuen. 1961an, Jean-Louis Davantekin ezkondu zen eta bi alaba izan zituen. Gaur egun, Zuberoako Ürrüstoi-Larrabile herrian bizi da.

## Erreferentziak

* ↑ https://www.jakin.eus/albisteak/jakin-260-joana-idiart-davanti-elkarrizketa/563
* ↑ https://www.eke.eus/eu/euskal-etnopoloa/ikergaiak/ahozkotasuna/eleketa/eleketa_amikuze/lekukoak/davant_joana

## Ikus, gainera

* Jean-Louis Davant

## Kanpo estekak

* Mintzoak. Ipar Euskal Herriko ahozko memoriaren berriak.
* Ainize Madarigafa Muthularrek egindako elkarrizketa, Jakin, 2024ko urtarrila-otsaila, 260.zk., 11-70 or.
* Datuak: Q124798542
# Joana Madrigal

Joana Madrigal Jiménez VII. eta VIII. legegintzaldiko PSE-EEko eusko legebiltzarkidea da. PSE-EEn barnan, Euskadiko batzorde Eragileko kidea eta Arabako Batzorde Exekutiboko Etxebizitza eta Hirigintzako idazkaria da. Zientzia Politikoetan lizentziaturik, Herri Administrazioan espezialdua, Eusko Jaurlaritzako Merkataritza Saileko zerbitzu-zuzendaria da.
# Joana Kanblong Ruiz

Joana Kanblong Ruiz (edo Joana Camblong) (Baiona, Lapurdi) Seaskan biologia irakaslea da, Piarres Larzabal kolegioan.

## Ikasketak

Seaska ikastola sarean ikasi zuen, euskaraz; hain zuzen, haren aita, Ramuntxo Kanblong, Seaskako sortzaileetako bat izan zen.

## Liburuak

* Jardueren kaiera : Zientziak. CM2. 5. urtea Tavernier sailetik Pantxo Mitxelenak itzulia, IKASeko lankideen, eta Joana Camblong irakasleen esku hartzearekin eta Jean-Louis Davant euskaltzainaren gainbegiradarekin - Uztaritze : Ikas , 2008 - 66 or. : ir ; 27 cm - Tavernier .

## Erreferentziak

* ↑ Okzitanieraz eta frantsesezko grafian Camblong, euskaraz gehienbat Kanblong idatzi izan da. Ikus bere lan baten sinadura, kasurako.
* ↑ Berez "Kanblong" jatorria okzitanieran duen deitura da: camp eta long ("zelai luze"). Ikus Miquèu Grosclaude, Dictionnaire étymologique des noms de famille gascons, Radio País, 1992, Paue, 72. or.
* ↑ Jurgi Camblong, un déraciné décodeur d’ADN. ISSN 1010-2248..
* ↑ «EIMA Katalogoa katalogoa › ISBD bistaratzea» klasikoa.eimakatalogoa.eus (Noiz kontsultatua: 2021-11-14).

## Ikus, gainera

* Ramuntxo Kanblong
* Jurgi Kanblong
* Haritza Kanblong

## Kanpo estekak

* Datuak: Q109567797
# Joana Maria Escartín Bisbal

Joana Maria Escartín Bisbal (Palma, 1968 – ibidem, 2024ko maiatzaren 30a) espainiar historialari eta irakaslea izan zen.

## Bizitza

Palma hirian jaio zen. 1992an historian lizentziatu zen Balear Uharteetako Unibertsitatean eta Mallorcako landa-industrializazioaren azterketan espezializatu zen. 1996an irakasle ibilbideari ekin zion Balear Uharteetako Unibertsitatean. 1999an doktoretza lortu zuen. 2001eko uztailean Ekonomia Aplikatuko Saileko buru izendatu zuten. 2010ean erretiroa hartu zuen esklerosi anizkoitza zuela eta.
Aztertu zituen gaiak hauek ziren: garapen ekonomikoa, emakumea lan-merkatuan, emigrazio prozesuak, bizi-baldintzak eta XIX. eta XX. mendeetako industria-historia. Artikulu asko argitaratu zituen aldizkari espezializatuetan. Mallorcako Entziklopedia Handiarekin elkarlanean aritu zen. Florentziako Unibertsitateko irakaslea eta Trabajos feministas bildumako eta Estudis d'Història Econòmica aldizkariko erredakzio batzordeetako kide ere izan zen. 1992an Palmako Ikerketa Saria lortu zuen.
35 urtez esklerosi anizkoitza pairatu zuen eta ikusgarritasuna eman zion sare sozialetan. Hil baino hilabete lehenago minbizia diagnostikatu ziotela jakinarazi zuen. 2024ko maiatzaren 30ean hil zen, Esklerosi Anizkoitzaren Mundu Egunean.

## Lanak

* El procés d'industrialització a Esporles, 1830-1960 (1991)
* El sector de la madera y el mueble en Baleares (1996)
* La dona a la Mallorca contemporània (1997)
* La ciutat amuntegada: indústria del calçat, desenvolupament urbà i condicions de vida en la Palma contemporània, 1840-1940 (2001)
* El quefer ocult: el mercat de treball de la dona en la Mallorca contemporània (2001)

## Erreferentziak

* ↑ (Gaztelaniaz) «Fallece la doctora en Historia Económica y profesora jubilada de la UIB Joana Maria Escartín» El Diario 2024-05-30 (Noiz kontsultatua: 2024-06-06).
* ↑ (Gaztelaniaz) «Fallece Joana Maria Escartín, doctora en Historia Económica de la UI» Mallorca Diario 2024-05-30 (Noiz kontsultatua: 2024-06-06).
* ↑ (Katalanez) Dolç i Dolç, Miquel. «Escartín Bisbal, Joana Maria» Gran Enciclopèdia de Mallorca (Palma de Mallorca) XIX: 9 ISBN 84-8661702-2..
* ↑ (Katalanez) Simon, Lluís. «Mor la reconeguda historiadora de les Illes Joana Maria Escartín» El Punt - Avui 2024-05-30 (Noiz kontsultatua: 2024-06-06).
* ↑ (Gaztelaniaz) «Fallece Joana Maria Escartín, profesora de Historia Económica de la UIB» Diario de Mallorca 2024-05-30 (Noiz kontsultatua: 2024-06-06).

## Kanpo estekak

* Datuak: Q56652375
# Joniako Uharteak

    Artikulu hau mendebaldeko Greziako uhartediari buruzkoa da; unitate administratiboari buruzkoa beste hau da: «Joniako Uharteak (periferia)».
Joniako Uharteak (grezieraz: Ιόνια νησιά, Iónia nisiá; italieraz: Isole Ionie) Greziako uharte multzoa da, Itsaso Jonikoan dagoena. Heptanesoa (euskaraz: «Zazpi uharteak») izena eman ohi zaie, nahiz eta multzoa beste uharte txiki askok ere osatu.

## Geografia

Joniako Uharteak Grezia kontinentalaren ipar-mendebaldeko itsasertzaren aurrean daude. Hauek dira uharte nagusiak, iparraldetik hegoaldera:
* Korfu (Κέρκυρα, Kérkira)
* Paxos (Παξοί)
* Leukada (Λευκάδα, Lefkada)
* Itaka (Ιθάκη, Ithaki)
* Zefalonia (Κεφαλλονιά, Kefallonià)
* Zante edo Zazinto (Ζάκυνθος, Zàkinthos)
* Zitera (Κύθηρα, Kíthira)
Lehenbiziko seiak mendebaldeko Greziako itsasertzearen parean daude, Itsaso Jonikoan (hortik beren izena). Zazpigarrena, Zitera, Peloponeso penintsularen hegoaldeko hiru irtenguneetako azkenaren aurrean dago. Azken hori Atika eskualdeari dagokio, eta gainontzekoek Joniako Uharteak izeneko eskualdea eratzen dute.

## Historia

Antzina greziarrek kolonizatu zuten uhartedia. Veneziaren esku egon ziren XV. mendetik XVIII. mendera arte. Frantsesen, errusiarren eta britainiarren mendeko lurraldea ere izan zen baina Jurgi I.a Greziako erregearen garaian Greziaren esku geratu ziren berriro.

## Ekonomia

Azkenengo hamarkadetan, Joniako Uharteen biztanle-kopurua jaitsi egin da emigrazioaren eta tradiziozko industriaren, arrantzaren eta nekazaritzaren beherakadaren ondorioz. Gaur egun, jarduera ekonomiko nagusia turismoa da. Korfu bereziki, eta bere portua, paraje ederra dira, Mediterraneoan zehar egiten diren bidaietan erakargarriak. Gainera, uhartea ezaguna da Gerald Durrell idazleak idatzitako My Family and Other Animals lana dela eta; liburua Korfun igarotako haurtzaroaren kontakizuna da.

## Erreferentziak

* ↑ Euskaltzaindia. (PDF) 154. arauaː Europako eskualde historiko-politiko nagusiak. .
* ↑ Euskaltzaindia. Europako toponimia fisikoa. .
* 1 2 Joniar uharteak. Lur Hiztegi Entziklopedikoa, CC-BY 3.0, euskadi.eus (Noiz kontsultatua: 2021-11-17).

## Kanpo estekak

* Datuak: Q170295
* Multimedia: Ionian Islands / Q170295
# Joniar

Joniarra, Antzinako Grezian, Asia Txikiko Jonia eskualdeko biztanlea zen. Dirudienez, joniarrek Asia Txikiko mendebaldeko itsasaldera emigratu behar izan zuten Atikatik eta Greziako erdialdeko beste lurraldeetatik, doriarren erasoengatik (K.a. XI. mendea). K.a. 700. urtetik aurrera, joniarrek hiri asko bereganatu zituzten. Mileto izan zen hiri horietako bat. K.a. VI. mendean, joniarrak Greziako filosofia, historia, geografia eta zientzietan aitzindari izan ziren.

## Erreferentziak

* Artikulu honen edukiaren zati bat Lur hiztegi entziklopedikotik edo Lur entziklopedia tematikotik txertatu zen 2011/12/27 egunean. Egile-eskubideen jabeak, Eusko Jaurlaritzak, hiztegi horiek CC-BY 3.0 lizentziarekin argitaratu ditu, Open Data Euskadi webgunean.

## Ikus, gainera

* Joniar ordena

## Kanpo estekak

* Datuak: Q12260549
# Joniako Uharteak (periferia)

    Artikulu hau Greziako unitate administratiboari buruzkoa da; uhartediari buruzkoa beste hau da: «Joniako Uharteak».
Joniako Uharteak (grezieraz: Περιφέρεια Ιονίων Νήσων, Periféria Ioníon Níson) Greziako 13 periferia edo unitate administratiboetako bat da. Herrialdearen mendebaldean dago, eta Joniako Uharteak hartzen ditu, Zitera izan ezik. 2.307 kilometro koadroko eremua dauka, eta 207.855 biztanle zituen 2011n. Hiriburua Korfu da.
Eskualdea bost barrutitan banaturik dago:
* Korfu, 641,1 kilometro koadro, 104.371 biztanle 2011n
* Itaka, 117,8 kilometro koadro, 3.231 biztanle 2011n
* Zefalonia, 786,5 kilometro koadro, 35.801 biztanle 2011n
* Leukada, 355,9 kilometro koadro, 23.693 biztanle 2011n
* Zante edo Zazinto, 405,6 kilometro koadro, 40.759 biztanle 2011n

## Erreferentziak

* 1 2 Greece: Regional Division. citypopulation.de (Noiz kontsultatua: 2021-11-17).

## Kanpo estekak

* Datuak: Q1147674
* Multimedia: Ionian Islands / Q1147674
# Joniar ordena

Joniar ordena, kronologikoki, arkitektura ordena klasikoetatik bigarrena izan zen, bere jatorria K. a. VI. mendean izan zuelarik, Asia Txikiko mendebaldeko kostan eta Zikladetan, hau, Greziako hegoekialdean dagoen uhartedi bat Egeo Itsasoan. Doriar ordena baino lirainagoa, bere estiloaren adibide asko utzi du, horien artean, Atenea Nikéren Tenplua nabarmendu behar delarik, Atenasko Akropolian dagoena.

## Ezaugarriak

Honako berezitasun hauek ezaugarritzen dute joniar ordena
* Kolomak harroina du. Hiru molduraz osatutako euste atal bat da: bi bozel zirkular edo toru erdi, eta eskozia bat bien artean tartekatua. Batzuetan, harroin hau plinto batean sostengatzen da, sendoera gutxiko oinplano karratuko atal prismatikoa.
* Fustea, sekzio zirkularrekoa da, eta entasi edo galibo arin bat izaten ohi du. Elkarren artean luzetarako listel fin batzuekin banatutako 24 ildorekin ildotua dago. Zutabearen tamaina osoa 18 modulukoa izaten da, eta fustearena berarena, 16koa.
* Kapitela da ordena honetako atalik ezaugarritsuena, eta apaintzen den bi boluta edo espiralengatik ezagutzen da. Ova edo azkon formako beste apaindura batzuekin osatzen den ekinoaren zati dira.
* Taulamenduak, orokorrean, ordena guztiaren bosten bat neurtzen du. Honako hauek osatzen dute:
** Arkitrabea, ohi, gainjarritako eta mailakatutako hiru bandetan deskonposatua agertzen dena.
** Frisoa jarraikako banda bat da (metopa edo trigliforik gabekoa), bata bestearen atzean jarritako erliebean eginiko irudiekin apaindua. Zuzenean arkitrabearen gainean sostengatzen da
** Erlaitzak, hegalekoak koroatua, orokorrean zimazio motako moldura bat duen irtenune bat eratzen du

## Elementuak

* [1] frontoiko tinpanoa
* [2] akrotera
* [3] zimazioa
* [4] erlaitza
* [7] frisoa
* [13] arkitrabea
* [14] kapitela
* [16] fustea
* [17] koloma
* [18] ildaxkak
* [19] estilobatoa
* [20] boluta (kiribildura)
* [21] ovekin apaindutako ekinoak
* [23] harroina
* [24] toruak
Neurriak (m = modulua) :
| Ordena osoa 22 + ½ m | Taulamendua 4 + ½ m | Erlaitza | 1 + ¾ m |
| Ordena osoa 22 + ½ m | Taulamendua 4 + ½ m | Frisoa | 1 + ½ m |
| Ordena osoa 22 + ½ m | Taulamendua 4 + ½ m | Arkitrabe | 1 + ¼ m |
| Ordena osoa 22 + ½ m | Zutabea 20 m | Kapitela | 1 m |
| Ordena osoa 22 + ½ m | Zutabea 20 m | Fustea | 16 m |
| Ordena osoa 22 + ½ m | Zutabea 20 m | Harroina | 1 m |

## Ikus, gainera

* Doriar ordena
* Korintiar ordena

## Kanpo estekak

* Datuak: Q189548
* Multimedia: Ionic order / Q189548
# Joniarrak

Joniarrak Antzinako Greziako gizatalde bat izan ziren. Beste tribuen artean Doriarrak eta Akaziarrak zeuden. Geroago guztiak Heleniarrak izenez ezagutu ziren.

## Ikus, gainera

* Joniar ordena

## Kanpo estekak

* Datuak: Q465331
# Joniec udalerria

Joniec Poloniako Mazoviako voivoderriko landa-udalerri bat da, Płońsk barrutian kokatuta. 73,15 km²ko azalera du eta 2017ko datuen arabera 2632 biztanle zituen.

## Kanpo estekak

* Udalaren webgunea
* Datuak: Q601585
ieaMazoviako voivoderriko udalerriak :